કોઈ રોડ પર ના નીકળો :કોરોના વાયરસ સામે લડવાની વડાપ્રધાન મોદીની ફોર્મ્યુલા ઉપયોગી
ઘરમાં રહો, ઘરમાં રહો અને એક કામ કરો પોતાના ઘરમાં રહો : દેશભરમાં ઘરની બહાર નિકળવા પર પ્રતિબંધ
નવી દિલ્હીઃ વડાપ્રધાન મોદીએ દેશમાં 21 દિવસ માટે લૉકડાઉનની જાહેરાત કરી છે. આ મહામારીને લઈને રાષ્ટ્રના નામે પોતાના બીજા સંબોધનમાં વડાપ્રધાન મોદીએ તેના નિવારણની રીત પણ સમજાવી હતી. તેમણે કોરોનાનો અર્થ સમજાવ્યો કે 'કોઈ રોડ પર ન નિકળે.' પીએમે જનતાને અપીલ કરી કહ્યું કે, 'કેટલાક લોકોની બેદરકારી, કેટલાક લોકોના ખોટા વિચાર તમારા, તમારા બાળકોના, તમારા માતા-પિતાને, તમારા પરિવારને, તમારા મિત્રોને, દેશને મોટી મુશ્કેલીમાં મુકી દેશે.'
વડાપ્રધાન મોદીએ કહ્યું કે, આજે રાત્રે 12 કલાકથી દેશમાં લૉકડાઉન થવા જઈ રહ્યું છે. પીએમે કહ્યું કે, આ લૉકડાઉન તમને બચાવવા, તમારા પરિવારને બચાવવા માટે લાગૂ કરવામાં આવી રહ્યું છે. આ દરમિયાન ઘરમાંથી નિકળવા પર પ્રતિબંધ લગાવવામાં આવી રહ્યો છે. પીએમે કહ્યું કે, 21 દિવસ સંભાળ ન રાખી તો ઘણા પરિવાર તબાહ થઈ જશે.
દેશવાસીઓને અપીલ કરતા પીએમ મોદીએ કહ્યું કે, તેમની દેશવાસીઓને પ્રાર્થના છે કે તમે આ સમયે દેશમાં જ્યાં પણ હોવ, ત્યાં રહો. અત્યારની સ્થિતિ જોતા દેશમાં આ લૉકડાઉન 21 દિવસનું હશે. તેમણે કહ્યું કે, આવનારા 21 દિવસ આપણા માટે ખુબ મહત્વપૂર્ણ છે. હેલ્થ એક્સપર્ટ્સનું માનીએ તો કોરોના વાયરસના સંક્રમણની સાયકલ તોડવા માટે ઓછામાં ઓછો 21 દિવસનો સમય ખુબ મહત્વનો છે.